Kobalt(II) klorida

Kobalt(II) klorida ialah sebatian kimia kobalt dengan formula kimia CoCl2. Sebatian ini memiliki pelbagai jenis hidrat, termasuk jenis kontang dengan formula kimia CoCl2·nH2O, di mana n ialah 0, 1, 2, 6, dan 9. 

Sebatian hidrat yang biasanya digunakan ialah jenis heksahidrat, CoCl2·6H2O dan merupakan salah satu sebatian kobalt paling umum yang digunakan dalam makmal. Sebatian ini biasanya digunakan sebagai penunjuk kehadiran air dan dalam sintesis organik.

Sifat 

Kewujudan sebatian kobalt(II) klorida jenis trihidrat dan tetrahidrat masih belum dibuktikan.

Hidrat-hidrat kobalt(II) klorida memiliki pelbagai warna seperti ungu bagi dihidrat dan merah jambu bagi heksahidrat. Kobalt(II) klorida kontang pula memiliki warna biru.

Selain itu, kobalt(II) klorida kontang memiliki sifat higroskopi manakala jenis heksahidrat bersifat lembap cair.

Penghasilan 

Kobalt(II) klorida boleh dihasilkan melalui tindak balas kobalt(II) hidroksida atau karbonat dengan asid hidroklorik seperti di bawah:

CoCO3 + 2 HCl -> CoCl2 + CO2
Co(OH)2 + 2 HCl -> CoCl2 + 2H2O

Rujukan

Pautan luar 
 

Sebatian kobalt
Klorida
Halida logam